Bethany England

**Bethany England** (født 3. juni 1994) er en engelsk fotballspiller som spiller for Tottenham Hotspur og det engelske landslaget. Hun har tidligere spilt for Doncaster Rovers Belles, Liverpool og Chelsea og representerte England i U19-landslaget og U23-landslaget.

## Tidlig liv
England er født og oppvokst med sine to søstre i Barnsley i South Yorkshire. Hun begynte å spille med et guttelag da hun var seks år gammel og spilte med laget i 3-4 år. Senere ble hun med i Sheffield United Girls' Centre of Excellence. Etter tre år på Sheffield Uniteds jentelag begynte England å spille for Sheffield United Academy i en alder av 13, hvor hun spilte i tre år sammen med tvillingsøsteren Laura. I en alder av 16, ble England med i Doncaster Belles og kom med på førstelaget i løpet av det første året.

## Klubbkarriere

### Doncaster Rovers Belles (2011–2015)
I en alder av 17, debuterte hun for Doncaster Rovers Belles sitt førstelag 23. juli 2011. I oktober 2011 ble hun lånt ut kortsiktig til Sheffield Wednesday.

### Chelsea (2016–2023)
I januar 2016 signerte England for regjerende FA WSL 1 mester Chelsea. I april 2017 signerte England en ny toårskontrakt med Chelsea. 14. september 2017 ble England utlånt til Liverpool.

England returnerte til Chelsea for 2018-19 FA WSL-sesongen. Hun scoret 12 mål på 18 kamper, rangert som nummer tre i ligaen og som nummer 1 i Chelseas tropp. 

I løpet av 2019-20 FA WSL-sesongen scoret England 14 mål i 15 kamper og var landets toppscorer i alle konkurranser i de to øverste divisjonene. I tillegg var hun nest beste  målscorer i WSL. Hennes to scoringer under Continental Cup-finalen sikret Chelsea seieren. Chelseas manager Emma Hayes kalte henne for den beste engelske nummer 9 i landet. England scoret 21 mål i alle konkurranser i WSL og Continental Cup og ble kåret til sesongens beste spiller.

I juli 2020 signerte England en ny fireårskontrakt med Chelsea.

### Tottenham Hotspur (2023–)

4. januar 2023 ble det kunngjort at England hadde signert for Tottenham Hotspur fram til juni 2026. Overgangssummen hennes ble rapportert å være 250 000 britiske pund, som på den tiden var rekord i overgangssum for en engelsk kvinnelig fotballspiller mellom to engelske klubber.

## Landslagskarriere
England har representert landet sitt på U19-landslaget, U23-landslaget, og seniorlandslaget. 

I august 2019 ble England tatt ut på A-landslaget for vennskapskamper mot Belgia og Norge. I oktober 2019 scoret hun sitt første mål som innbytter i et 2–1 tap mot Brasil. I juni 2022 ble hun tatt ut til England-troppen som vant EM i fotball for kvinner 2022.

## Privatliv
England er åpen lesbisk, og kjæresten hennes er den walisiske fotballspilleren Stephanie Williams.

## Meritter
**Chelsea**

* FA Women's Super League: 2017–18, 2019–20, 2020–21, 2021–22
* FA WSL Spring Series: 2017
* FA Women's Cup: 2017–18, 2021–22
* FA Women's League Cup: 2019–20
* FA Women's Community Shield: 2020

**England**

* Europamesterskapet i fotball for kvinner: 2022

**Individuell**

* FA WSL Player of the Year: 2020
* PFA Player's Player of the Year: 2019–20
* PFA's WSL Team of the Year: 2020
* FA WSL Player Of The Month: januar 2020, februar 2020
* Freedom of the City of London (kunngjort 1. august 2022)

## Referanser


## Eksterne lenker
*